Terrassa és el 4t municipi català amb més rodatges | Parc Audiovisual de Catalunya
Terrassa és el 4t municipi català amb més rodatges
Les tipologies de les produccions que arriben a Terrassa continuen sent molt variades i confirmen la capacitat que brinden les instal·lacions i serveis al Parc Audiovisual, ja que permeten atendre les canviants demandes del sector. D’aquesta manera s’han pogut mantenir uns bons ratis d’ocupació als platós i els rodatges a la ciutat s’han mantingut molt actius (72 en total) gràcies a les gestions de la Terrassa Film Offic e i la gran demanada de permisos per portar a terme exercicis acadèmics, en total 38. (ESCAC, INS Sta Eulàlia, CITM).
En 2015, 4 produccions cinematogràfiques i 1 TV-Movie es van rodar als nostres platós i localitzacions del Parc Audiovisual i Terrassa. Entre aquestes 5 produccions de gran format destaquem “Secuestro” amb Blanca Portillo i José Coronado i dirigida per Mar Targarona i “Contratiempo” de Think Studio, amb Mario Casas, Barbara Lennie i també José Coronado. Aquesta és la segona pel·lícula d’Oriol Paulo que ja va dirigir al Parc la seva òpera prima “El Cuerpo” (Paulo porta 3 films rodats al Parc Audiovisual, just per darrere de Jaume Balagueró, amb 4).
En televisió, Gestmusic – Endemol va tornar a Terrassa l’estiu passat per produir el programa d’entreteniment “Insuperables” amb Santiago Segura, Pitingo i Ana Milán de jurat de luxe. Durant les grvacions dels programes, molts terrassencs que van poder assistir de públic a les gravacions. “This Is Opera” (TVE) i “Trencadís” (8TV), per exemple, van ser altres dels programes gravats al Parc.
A més de l’activitat netament audiovisual als platós i localitzacions de la ciutat, el 2015 també ha estat un any de rècord de visitants i trobades de tota mena a les seves instal·lacions (educatives, empresarials, lúdiques, i acadèmiques) arribant a rebre més de 2000 persones. Fora del centre de producció l’a costament ciutadà amb interès en la seva activitat ha anat en ascens. Exemple d’això va ser la gran afluència de visitants i consultes rebudes a l’estand del Parc a l’última edició del “Denim Shop Art”.
« Jornada sobre emprenedoria amb alumnes de l’Escola Pia de Sitges
1a Conferència Espanyola sobre TURISME CINEMATOGRÀFIC »